system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Aureliu Antoninio Praedetis?
assistant
Aureliu Antoninio Praedetis (cunoscut și ca Aurelius Antoninus Praedetis – sau Praedis, Predetici, ori Aureliu Antoninio Praedetis Nasody) – ardelean de origine din Năsăud (de unde și particula „Nasody”) și fost locotenent auditor (judecător) în armata austriacă, este autorul unui mare dicționar plurilingv intitulat „Dictionarii trium lingvarum germano-latina et daco-romana”.

Lexiconul respectiv face parte dintre cele 3 dicționare multilingve publicate în limba română în ultima decadă a secolului al XVIII-lea.

Dictionarii trium lingvarum germano-latina et daco-romana
Început în anul 1792 – într-un moment în care autorul său era la pensie, dicționarul a fost finalizat în 1793 și a avut 3 volume, subiectul său fiind reprezentat de limbile latină, germană și română.

Dicționarul – nepublicat,a fost păstrat la biblioteca Episcopiei din Oradea și a fost descoperit de Nicolae Densușianu. O listă aranjată pe două coloane pornește de la cuvinte în limba germană scrise cu caractere gotice și ordonate alfabetic – urmate de cuvinte sinonime  corespondente în limba latină scrise cu caractere latine. Pare că manuscrisul a fost redactat în perioada în care autorul a stat în Moldova, numărul mare de regionalisme prezente fiind o dovadă în acest sens Autorul a scris pe manuscris deviza: „Non tamen immemores penitus virtutis avitae/ Nec piget antiquas rursus adire vias.” Primul volum (literele A-K) a avut 986 pagini, al doilea volum (literele L-T) 778 pagini, iar cel de-al treilea (literele U-Z) 624 pagini.

Lucrarea sa s-a încadrat curentului de promovare a daco-romanismului, al cărui reprezentant de frunte a fost Petru Maior.

Alte contribuții
Praedetis, pe la începutul secolului al XIX-lea a trăit la Iași, unde a început să scrie „Istoria Moldovei”. A avut și o contribuție minoră în cadrul etnobotanicii române.

Referințe

Literatură suplimentară
 Trübner, K. J.; Grundriss der romanischen philologie, Volume 2, Issue 3; 1901; pp. 374, 596;

Legături externe
 Raportulu D'lui Nic. Densusianu câtra A’cademia romana despre missiunea s’a istorica in Ungari’a si Transivani’a. (Urmare.) Gazeta Transilvaniei Nr. 78 28 Septembre 10 - Octobre 1880, Anulu XLIII; p. 2

Praedetis, Aureliu Antoninio
Militari austrieci
Locotenenți‎